Nuwe hoof aangestel vir Agri Limpopo | Maroela Media
Nuwe hoof aangestel vir Agri Limpopo
Deidre Carter (Foto verskaf)
AgriSA het Maandag die aanstelling van Deidre Carter as die nuwe uitvoerende hoof van Agri Limpopo verwelkom.
Die uitvoerende hoof is verantwoordelik vir skakeling met boere, staatsamptenare en ander besluitnemers binne die landboubedryf. Carter het 'n loopbaan in politiek en bestuur en het op verskeie parlementêre komitees gedien wat met landbou verband hou.
"Ons vertrou dat sy baie goed by Agri Limpopo gaan inskakel en bande verder gaan verstewig wat reeds gebou is," het Piet Engelbrecht, Agri Limpopo se waarnemende president, gesê. "Agri Limpopo is 'n belangrike verteenwoordiger van sy boere op verskeie plaaslike, provinsiale en nasionale forums en ons is dus opgewonde oor die ervaring en outoriteit wat Deidre bring."
Volgens AgriSA was Carter 'n stigterslid van die Congress of the People (Cope) en het as die adjunk- sekretaris-generaal van dié party gedien. Sy is in 2009 as LP van Cope aangestel. Buiten haar politieke pligte het sy ook 'n leidende rol gespeel in die dag-tot-dag bestuur van die party.
"Ek is opgewonde oor en dankbaar vir hierdie geleentheid," het Carter gesê. "Ek is vertroud met die uitdagings in die landboubedryf, spesifiek vir boere in Limpopo, en ek sien uit daarna om nouer saam met vriende en bestaande vennote te werk."
Agri Limpopo is 'n provinsiale lid van AgriSA.
"Suid-Afrikaanse landbou verdien die beste talent om die belange van boere tot die beste van ons vermoë te bestuur," het Omri van Zyl, uitvoerende direkteur van AgriSA, gesê. "Ons sien uit daarna om saam met Deidre te werk."
Agri Limpopo AgriSA
Polisie krap kop oor gru-ontdekking
Gauteng gereed vir leefstyloudits
Ek is bekommerd oor Deidre se veiligheid!
As dit lyk soos 'n politikus en dit praat soos 'n politikus, is dit 'n indeskrewe DA-lid.
Nee boere as julle slim is kuier en skakel en praat gereeld direk met mekaar en onder mekaar. Bly weg van alle gladdebek politici…
Kan 'n Politikus die Landbou verteenwoordig?
Deidre, jy verdien soos enige ander persoon om die geleentheid gegun te word om jou aanstelling te regverdig! You go girl!